彭德懷

**彭德懷**，湖南湘潭烏石寨人也。為毛澤東同邑鄉黨，兩家相距五十里。德懷生於光緒二十四年戊戌秋月，兄弟四人，德懷居長。家貧，幼年入黌門兩載，略知書。八歲母亡失學，父病在床，尚有年邁之祖母，待哺之幼弟。母亡未及半歲，季弟餓斃。家中薄產典盡，惟餘棲身茅屋兩間。十歲，攜仲弟隨祖母乞食於四鄰。

德懷伯祖父曾入洪楊軍，事敗遁於鄉，嘗語故事於德懷，德懷始慕洪楊之舉。湘中多煤，德懷十三歲入煤窯為礦工。歲末窯主逃竄，德懷一年所勞，僅得米四升。年十五，湘中大旱，遍地饑饉，德懷參與饑民鬧糶，湘語為「喫大戶」，有司追索，避禍於湘陰，充圍湖之堤工。
清室傾亡，民國肇始，各地軍爭不已。民國五年入湘軍，初為二等兵。德懷剛猛驍勇，陣前不避矢石，上司器重之。民國十年，為百夫長，遣人誅殺堤工局長區盛欽，報當年堤工被役之恨也。被拘欲押入省垣正軍法，於途逃脫，次歲入粵軍，是年八月，入湖南陸軍講武堂。畢業後返舊部，時北伐軍興，識南縣段德昌，過從甚密。民國十七年，累功遷至千夫長。

卒旅之間，德懷感華夏瓜分豆剖之禍，黎民水深火熱之苦，生救國濟民之志。

十六年四月，國共黨爭起，盟約毀棄，蔣中正四月捕殺共黨人士於滬上，五月，許克祥效中正之法於三湘。八月，周恩來、朱德、賀龍、劉伯承舉事於洪州，史稱「南昌起義」，事敗諸公遁亡，惟德將兵轉戰於湘粵贛。九月，澤東於湘贛邊境斬蛇起事，號工農紅軍，後入井岡山寄食於匪首王佐、袁文才，未幾朱德率部來歸。 

時德懷駐節平江，有從龍之意，於十七年七月二十二日同滕代遠起事，臘月入井岡，自此，為澤東肱股，任其驅使。

十八年，澤東揮師東進，開閩境千里，史稱「中央根據地」，留德懷與王佐登守井岡。德懷轉戰贛粵，任紅五軍軍長，時土著贛籍人士與湘人紛爭，德懷誘殺王、袁，實陰承澤東之命也，澤東聞之，驚曰：「錯殺、錯殺。」

十九年夏率六千軍士，返攻桑梓，陷岳州，三入平江，直驅長沙。遭遇悍敵何健部，敗績棄城而走。八月，任一方面軍副總指揮。歲末至來年春，揮師大戰蔣中正之國軍於贛，俘參將張輝瓚，澤東賦詩記之：「齊聲喚，前頭捉了張輝瓚。」

二十年，率三軍團克會昌城，任黨軍軍委副帥，始入中樞。

二十一年將兵攻贛州城未果。

二十二年初，殲國軍周士達部，七月，任東方軍司令，東征入閩。連克泉上、朋口、連城。

二十三年，中正圍剿共軍凡五，時澤東賦閒，不問軍事，大權旁落於俄地歸客王明、秦邦憲主人之手，俄酋特使德意志人李德實操虎符。紅軍一敗再敗，德懷斥之李德曰：「崽賣爺田不心痛。」十月，強敵當前，德懷等率部西走，國史曰「長征」。
是歲冬，強渡湘江，精銳喪失殆盡。

二十四年一月，率部陷黔北重鎮遵義，共黨諸首領謀前路於此，會上，德懷等人怒斥俄地之「海龜」，力主澤東主事。自此，澤東重握權柄。後德懷兩奪婁山關，再入遵義城，四渡赤水，鋒逼昆明，雲貴為之震動。四渡赤水之役，實乃澤東廟算，德懷踐行之，時林彪不解澤東之意，視行軍詭秘為「弓背路」，徒耗將士之力而已，上書求澤東交兵符於德懷，澤東斥之為「娃娃」，此議未果，然殃及德懷，澤東心存芥蒂。

六月，贛地中央紅軍會張國燾部於懋功。中央紅軍遠師疲憊，萬里求食；國燾部據西川富饒之地，擁將士十萬，輕澤東，欲取而代之。時兩軍混編，國燾居左，澤東率德懷居右。野史曰國燾緻密電於右軍所屬部將昌浩，令其度時解決澤東。澤東聞之，驚恐莫名，連夜拔寨北走，令德懷為前驅，德懷冒死力戰，破臘子口，澤東方敢解甲進食，蓋因遠國燾之追擊也。澤東嘉德懷之功，賜其詩曰：「何人橫刀立馬，惟我彭大將軍。」是歲末，入秦，據苦寒之地延安，任一方面軍統帥，此軍乃北征後僅存之勁旅。

二十五年，率部東渡黃河，討晉，後旋回陝北，又北征，與馬鴻賓部大戰，取曲子鎮、阜城、環縣、洪德城、七營等，扼南北大道，延安周邊廓清。十一月，與中正虎將胡宗南部戰於山城堡，殲敵五千，國軍犯延安之勢頓減。

二十六年七月，倭寇犯我幽州，史稱「盧溝橋事變」。且意欲驅馬南下，亡國在即，華夏抗倭之民意日漸高漲，國府首腦蔣公中正舍「安內」之策，與共黨重修舊盟，此乃國共二次合作。共軍所屬部咸歸青天白日旗下，尊中正為領袖，整編為國軍第八路軍，公任八路軍副帥，輔佐鎮國公德。然德實乃名望所至，征伐之事，多為德懷等人當之。

九月，隨週相國入晉，同晉督閻錫山商拒倭之策。後忻口戰役起，林彪率部大捷於平型關，是役八路軍始為世人知之。

二十七年，命賀龍部入冀。

二十八年，於晉中陽城與閻氏內爭。

二十九年，自八月始，揮師三十餘萬，沿正太、同蒲、平漢路強攻倭寇，殲敵三萬餘人，是役參戰逾百團，稱「百團大戰」。此乃德懷之功，亦為德懷之罪。中正於陪都渝州聞訊驚呼：初二萬襤褸羸弱之師入陝，逾三年乃有雄師數十萬挫倭寇之鋒於晉冀，如此奈何，如此奈何？中正就此深察澤東逐鹿中原之志。後人非德懷曰：囿於民族抗戰之小義，昧於黨爭天下之大利，逞一時之勇，揚一時之威，得一時之勝，然白己軍力於天下，遭人妒之防之。後國府斷共軍糧草，兩黨暗爭不斷。此後，德懷不復在抗倭前沿矣。

三十四年，入中央委員會。秋八月，倭寇降，國府還都金陵。兩黨各懷心思，欲爭天下。

三十六年，國軍犯延安，欲做擒首之舉，澤東率中樞與之斡旋，後入冀西平山。留德懷堅守龍興之聖地，任西北防禦使。五戰皆捷：青化砭殲敵兩千九百餘人，俘協統李紀云；羊馬河之役，殲敵四千七百餘人；蟋龍鎮之戰，殲敵協統李昆崗以下六千七百餘人；沙家店之役，殲敵六千餘人，延、清戰役，殲敵八餘人，俘敵中將廖昂。後有儒士杜氏鵬程，著《保衛延安》頌之，罹禍。

三十七年二、三月間，宜川、瓦子街戰役，殲敵二點九萬餘人，斃敵總兵、參將。四月，克寶雞等十四縣，殲敵兩萬。

三十八年四月，入平山晉見澤東，後替徐向前指揮太原之戰，城克率軍入陝，於陝中殲敵四萬，拜西北安撫使兼西北招討使。歷扶眉戰役，殲敵四萬餘人，驅兵入隴原，戰馬步芳部於蘭州，馬部盡墨，命上將軍王震出玉門關，入新疆，萬里西土，從茲底定。

是年十月，澤東入幽州，复北京之名，祭天、告廟，於承天門就九五之位，國號為「共和國」，改元「共和」，建諸司百官，時中正遷鼎於台島。德懷尚在西土肅清殘流，遙領樞密院副帥。

西曆一九五〇年，德懷命將士解甲屯田於西土。是年，美國為盟主，糾十數國軍士，號「聯合國軍」，犯朝鮮。金日成喪師失土，幾近亡國，入天朝乞師，澤東曰：「唇亡齒寒，吾不忍三千里河山淪於美夷之手」，欲發兵救之，初屬意林彪為帥，彪以病力辭。澤東以金牌十二道，急令德懷入京，德懷入帝闋，知帝意，詣帝曰：「廉頗未老，尚可領軍一戰。」拜征東大將軍，將虎賁三十萬，跨鴨綠江，潛入朝鮮。時美帥麥克阿瑟未料百戰初建之國，敢爭鋒於天下第一強邦，故未察我軍入朝，我伏兵於清川江以北，以迅雷不及掩耳之勢圍殲夷軍，夷軍喪師一萬五千餘人，初戰告捷，日成頓解亡國之憂。

後經二、三、四、五次戰役，殲敵十五萬餘人。美夷易帥，和談未果。八月至九月，經「秋季攻勢」「夏季攻勢」，再斃敵十五萬。

一九五三年，自京返高麗，指揮「金城戰役」，殲敵八萬。美國不堪苦戰，求和於我。七月末，德懷與夷帥訂停戰和約於開城，三八一線，劃分南北。

五四年一月，高崗坐叛國罪，飲彈自盡。九月，德懷以參知政事銜兼兵部尚書，始倡三軍正規化。

五五年九月，毛澤東授彭德懷元帥銜，加三枚一級勳章。十帥中，德懷居次席，朱德之下。

五九年四至六月，出使東歐、蒙古諸國。回國未及暖席，即有「廬山會議」。去歲，澤東敕命天下，大煉鋼鐵以超英趕美，華夏百業消停，專此一業，然所用土法煉鋼，不卒一用，更兼炸鍋碎鼎入爐，民有怨言。廢千家萬戶自治庖廚，皆入「公共大食堂」，曰「敞開肚皮大吃」之共產主義。日久糧盡遍有餓殍，德懷深感黔首之苦，上萬言書諫之。德懷厚朴少文，不善虛言，定鼎後群臣皆口尊澤東為「主席」，德懷仍襲軍興之習，直呼「老毛」；又澤東於萬幾之暇，命軍中優伶樂女入宮伴舞佐餐，德懷知之，斥帝沉醉於聲色，帝不喜。

於萬言上表中，德懷言澤東「狂熱」、「好大喜功」。帝大怒，令有司傳抄此表於群臣閱之，後聚而攻之，群臣多曰德懷恃功傲物，不敬今上，且反逆之心，昭然若揭。德懷直腰不屈，當眾與澤東爭口舌之快，兩人皆用同鄉俚語問候彼此先母。帝曰：「始作俑者，其無後乎？吾當無後，一子陣亡，一子痴瘋。」聞此言，德懷淚落，無言以對，方知帝喪子之痛，遷怒於己，久矣！廬山受德懷之累，有上將軍克誠、禮部尚書平化、湘督小舟，牽連者眾。

九月，內閣及軍機處罷免德懷之職，留參知政事虛銜。德懷以待罪之身謫居京西掛甲屯。

六一年、六二年，天下饑民無數，中原數郡十室九空，人相食。德懷回鄉，私訪民間疾苦，感之痛之，作俚歌諷諫之，內有：「我為百姓鼓與呼。」六一年九月，有司建專案組，羅致罪名。翌年，控德懷「里通外國」。

六六年十二月，江青令人將德懷押解進京。

六七年，無三司會審，拘押德懷於刑部大獄，德懷上書澤東與週相，陳冤求救，無一絲回音。七至九月，戴高帽游斗於京兆各地，於北京航空學院遭革命小將群毆，斷一肋骨。

六八年至七〇年，羈押，飽受專案組之凌辱，令其交待罪行。

七三年患絕症，入太醫院。藥石之餘，凌辱倍之。七四年，孑然一身辭世，享年七十六歲。德懷初娶於舅氏之女，其從龍入井岡後，妻於報章聲明斷姻，後娶浦氏，無子嗣。死後奉江後令將其骨灰遠藏之西川益州。
後五年，鄧小平復出，就攝政之位，平天下冤獄。遍尋其骨灰於川，迎入京都供軍民祭奠之。
分類:湖南省列傳

分類:中華人民共和國世家